На основу члана 60. став 1. тачка 2. Закона о јавним набавкама ("Службени гласник РС", број 124/12 у даљем тексту ЗЈН), Средња школа „Свети Сава“ Сомбор објављује:

**ПОЗИВ ЗА ПОДНОШЕЊЕ ПОНУДЕ У ПОСТУПКУ ЈАВНЕ НАБАВКЕ МАЛЕ**

**ВРЕДНОСТИ УСЛУГА-ИЗВОЂЕЊА МАТУРСКЕ ЕКСКУРЗИЈЕ**

**УЧЕНИКА ЧЕТВРТОГ РАЗРЕДА**

**У ШКОЛСКОЈ 2015/2016 ГОДИНИ, ЈН БРОЈ 01/2015**

**1. Подаци о наручиоцу:** Средња школа „Свети Сава“ Сомбор, адреса:Подгоричка 7, 25000 Сомбор, интернет страница [**www.ss-svetisava.edu.rs**](http://www.ss-svetisava.edu.rs)

1. **Врста наручиоца:** Наручилац из члана 2. став 1. тачка 1. Закона о јавним набавкама.

**3. Врста поступка јавне набавке:** Предметна јавна набавка се спроводи у поступку јавне набавке мале вредности, у складу са Законом и подзаконским актима којима се уређују јавне набавке, као и одредбама Правилника о измени Правилника о плану и програму образовања и васпитања за заједничке предмете у стручним и уметничким школама („Сл. гласник РС“ – „Просветни гласник“ бр. 1/2009).

**4. Предмет јавне набавке, ОРН:** Услуга извођења матурске екскурзије у школској 2015/2016. години за ученике Средње школе „Свети Сава“ у Сомбору, у другој половини септембра или првој половини октобра 2015. године, у трајању пет дана (четири ноћења), релација: Сомбор – Праг - Дрезден - Праг - Беч - Сомбор. Назив и ознака из општег речника набавке „услуге oрганизације путовања 63516000“.

**5. Критеријум за избор најповољније понуде:** *„****економски најповољнија понуда“****.*

Елементи критеријума за избор најповољније понуде су **цена** и **искуство у организацији ђачких екскурзија у Прагу или Дрездену или Бечу** (било који град од понуђених) у протекле 3 године од дана објављивања позива.

 1) Најнижа понуђена цена 30 пондера

Број пондера утврђујe се по формули: Најнижа цена х 30

 Понуђена цена

 2) Искуство у организацији ђачких екскурзија у Прагу, Дрездену или Бечу у протекле 3 године од дана објављивања позива 70 пондера

Број пондера утврђујe се на следећи начин: Понуђач који је извео највећи број екскурзија у претходне три године од дана објављивања позива (и доставио доказе) добија 70 бодова. Сваки од осталих понуђача добија процентуално мањи број бодова, зависно у ком проценту је број екскурзија које је он извео (и доставио доказе) нижи од референтне листе која има 70 бодова.

**6. Преузимање конкурсне документације:** Конкурсна документација се може преузети на Порталу јавних набавки, на интернет страници наручиоца или непосредно код наручиоца.

**7. Подаци о државном органу или организацији, односно органу или служби територијалне аутономије или локалне самоуправе где се могу благовремено добити исправни подаци о пореским обавезама, заштити животне средине, заштити при запошљавању, условима рада и сл., а који су везани за извршење уговора о јавној набавци:** Подаци о пореским обавезама се могу добити у Пореској управи, Министарства финансија и привреде Р. Србије, интернет адреса**:** [**www.poreskauprava.gov.rs**](http://www.poreskauprava.gov.rs)**.**

Подаци о заштити животне средине се могу добити у Агенцији за заштиту животне средине интернет адреса: **www.sepa.gov.rs** и у Министарству енергетике, развоја и заштите животне средине Р. Србије, интернет адреса: [**www.merz.gov.rs**](http://www.merz.gov.rs)**.** Подаци о заштити при запошљавању и условима рада се могу добити у Министарству рада, запошљавања и социјалне политике Р. Србије, интернет адреса: **www.minrzs.gov.rs**.

**8. Начин подношења понуде и рок:** Понуђач понуду подноси непосредно или путем поште у затвореној коверти, затворену на начин да се приликом отварања понуда може са сигурношћу утврдити да се први пут отвара. Коверат мора бити оверен печатом понуђача на месту затварања. На коверти се мора назначити предмет и број јавне набавке, као и деловодни број понуде заведене код понуђача. Незапечаћена понуда неће бити разматрана. На полеђини коверте навести назив и адресу понуђача.

У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди.

Понуду доставити на адресу: Средња школа „Свети Сава“, Подгоричка 7, 25000 Сомбор, са назнаком: **,,Понуда за јавну набавку услуге извођења матурске екскурзије у школској 2015/2016. години за ученике Средње школе „Свети Сава“ у Сомбору, ЈН бр.01/2015. - НЕ ОТВАРАТИ”**.

Понуђач може да поднесе само једну понуду. Понуђач који је самостално поднео понуду не може истовремено да учествује у заједничкој понуди или као подизвођач.

У року за подношење понуде, понуђач може да измени, допуни или опозове своју понуду, на начин који је одређен у конкурсној документацији.

Понуда се доставља на обрасцима конкурсне документације, са свим неопходним доказима предвиђеним у конкурсној документацији. Понуда се попуњава на српском језику, читко.

Наручилац ће по пријему одређене понуде, на коверти у којој се понуда налази, обележити датум и сат пријема и евидентирати број и датум понуде према редоследу приспећа. Уколико је понуда достављена непосредно наручулац ће понуђачу предати потврду пријема понуде. У потврди о пријему наручилац ће навести датум и сат пријема понуде.

 Понуда се сматра благовременом уколико је примљена од стране наручиоца у року од 8 дана од дана објављивања позива за подношење понуде на Порталу јавних набавки, односно до **19. фебруара 2015. године, до 14,00 часова**, без обзира на начин подношења.

 Понуда која је примљена од стране наручиоца по истеку рока одређеном у позиву за подношење понуда сматраће се неблаговременом, а Комисија за јавну набавку ће је по окончаном поступку отварања понуда вратити неотворену понуђачу, са назнаком да је поднета неблаговремено

**9. Место, време и начин отварања понуда:** Јавно отварање понуда ће се обавити дана **19.фебруара. 2015. године у 15,00 часова** у просторијама Средње школе „Свети Сава“, Ул. Подгоричка бр. 7, Сомбор.

**10. Услови под којима представници понуђача могу учествовати у поступку отварања понуда:** У поступку отварања понуда могу активно учествовати само овлашћени представници понуђача. Овлашћење за присуствовање отварању понуда мора бити оригинал, са бројем и датумом под којим је издато, оверено печатом и потписано од стране одговорног лица понуђача, а предаје се Комисији за јавну набавку непосредно пре почетка отварања понуда.

**11. Рок за доношење одлуке о додели уговора:** Наручилац ће, у складу са чланом 108. Закона о јавним набавкама, а на основу извештаја о стручној оцени понуда, донети одлуку о додели уговора у року од 10 дана од дана отварања понуда и доставити је понуђачима у року од три дана од дана доношења исте.

**12. Обустава поступка:** Наручилац ће, у складу са чланом 109. став 1. ЗЈН, донети одлуку о обустави поступка на основу извештаја о стручној оцени понуда, уколико нису испуњени услови за доделу уговора.

 Наручилац може, у складу са чланом 109. став 2. ЗЈН, да обустави поступак јавне набавке из објективних и доказивих разлога, који се нису могли предвидети у време покретања поступка и који онемогућавају да се започети поступак оконча, односно услед којих је престала потреба наручиоца за предметном набавком због чега се неће понављати у току исте буџетске године, односно у наредних шест месеци.

 Наручилац спроводи поступак за минимум 52 ученика, у складу са Правилником о измени Правилника о плану и програму образовања и васпитања за заједничке предмете у стручним и уметничким школама ("Сл. гласник РС - Просветни гласник", бр. 1/2009 од 22.1.2009. године). Наручилац задржава право да обустави поступак јавне набавке и не закључи уговор ни са једним од Понуђача у вези предмета ове јавне набавке, односно да раскине уговор, из разлога предвиђених у Правилнику о измени Правилника о плану и програму образовања и васпитања за заједничке предмете у стручним и уметничким школама, одељак „Услови за извођење екскурзије“ превиђено: „Екскурзија се организује и изводи, уз претходну писмену сагласност родитеља, по правилу за најмање 60% ученика истог разреда, уколико су створени услови за остваривање циљева и задатака. Изузетно, екскурзија може да се организује ако писмену сагласност да најмање 60% родитеља ученика одељења.“ ... „ Ако нису испуњени наведени услови, директор школе обуставља извођење екскурзије.“ Најмање 60% ученика истог разреда је, према садашњем броју ученика, 52 ученика.

Уколико наручилац 30 дана пре почетка планираног датума поласка не буде обезбедио минимални планирани број ученика, уговор се раскида, а агенција - понуђач нема право никаквих потраживања према наручиоцу, нити право да обрачунава пенале и у обавези је да износ авансних уплата врати наручиоцу у року од 30 дана од дана пријема обавештења од стране наручиоца, којим се констатује да нема довољно ученика за реализацију екскурзије. У наведеном случају неће се примењивати општи услови путовања, а Наручилац неће потраживати од понуђача камату на средства која су авансно уплаћена.

**13. Лице за контакт**: Милан Миланковић, директор школе и Љубица Балаћ, секретар школе, е- mail адреса sekretar@ss-svetisava.edu.rs, телефони: 025/432-810; факс 422-972

 Председник комисије

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Милан Миланковић дипл.инж.маш.